
H O T Ă R Â R E A Nr.100
 Din 31 august 2020
Privind achiziționarea unor servicii juridice pentru apărarea intereselor comunei Bratca și ale instituțiilor administrației publice locale ale comunei Bratca în instanță, în vederea recuperării sumei de 693.928,92 lei, reprezentând vărsăminte din profitul net pe anul 2018 repartizat de Ocolul Silvic Brătcuţa R.A în anul 2019 plus majorări de întârziere.
Având în vedere:
- Referatul de aprobare inițiat de primarul comunei Bratca, înregistrat sub nr.1324/07.08.2020 prin care se propune achiziționarea unor servicii juridice pentru apărarea intereselor comunei Bratca și ale instituțiilor administrației publice locale ale comunei Bratca în instanță, în vederea recuperării sumei de 693.928,92  lei, reprezentând vărsăminte din profitul net pe anul 2018 repartizat de Ocolul Silvic Brătcuţa R.A în anul 2019 plus majorări de întârziere.

- Raportul de specialitate înregistrat sub nr.1325/07.08.2020 al Compartimentului achizitii publice, privind achiziționarea unor servicii juridice pentru apărarea intereselor comunei Bratca și ale instituțiilor administrației publice locale ale comunei Bratca în instanță, în vederea recuperării sumei de 693.928,92  lei, reprezentând vărsăminte din profitul net pe anul 2018 repartizat de Ocolul Silvic Brătcuţa R.A în anul 2019 plus majorări de întârziere.
            - avizele comisiilor de specialitate din cadrul Consiliului local al comunei Bratca.
Ținând seama de prevederile:
- art.109, art.129 alin.2) lit.c), alin.14) din O.U.G nr.57/2019 privind Codul administrativ.
- art.1 alin.2) lit.b) din O.U.G nr.26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările și completările ulterioare.

În baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ.
Cu 8 voturi pentru, 4 abțineri și 0 voturi împotrivă.
CONSILIUL LOCAL AL COMUNEI BRATCA  H O T Ă R Ă Ş T E :

Art.1 – Se aprobă achiziționarea unor servicii juridice pentru apărarea intereselor comunei Bratca și ale instituțiilor administrației publice locale ale comunei Bratca în instanță, în vederea recuperării sumei de 693.928,92  lei, reprezentând vărsăminte din profitul net pe anul 2018 repartizat de Ocolul Silvic Brătcuţa R.A în anul 2019 plus majorări de întârziere.
             Art.2 - Serviciile juridice constau în: consultanţă, asistenţă şi reprezentare în faţa tuturor instanţelor de judecată, pregătirea şi elaborarea contestaţiilor şi a susţinerilor necesare, exercitarea tuturor căilor de atac, până la soluţionarea definitivă şi irevocabilă a cauzelor. 

Art.3 - Se împuterniceşte primarul comunei Bratca, să selecteze un avocat/cabinet de avocatură, să negocieze valoarea serviciilor şi să contracteze aceste servicii juridice, cu respectarea prevederilor legislaţiei din materia achiziţiilor publice.

Art.4 - Cheltuielile necesare în vederea ducerii la îndeplinire a prezentei hotărâri vor fi suportate din bugetul local de comunei Bratca.
Art.5 – Prezenta hotărâre se comunică cu Instituţia Prefectului Judeţului Bihor, primarul comunei Bratca, Biroul financiar-contabil și administrativ și  Compartimentului achizitii publice din cadrul Primăriei comunei Bratca, iar un exemplar se păstrează la dosarul de şedinţă.


Art.6 - Cu ducerea la îndeplinire a prevederilor prezentei hotărâri se încredințează Primarul Comunei Bratca, Biroul financiar-contabil și administrativ și Compartimentul achizitii publice din cadrul Primăriei comunei Bratca.
PREŞEDINTE DE ŞEDINŢĂ        

